**MATEMAATIKA**

**1. KLASS**

**3 tundi nädalas, kokku 105 tundi**

**Teemad, õppesisu ja õpitulemused.**

**I. Arvutamine (48 tundi)**

Arvud 0–100, nende tundmine, lugemine, kirjutamine, järjestamine ja võrdlemine.

Järgarvud.

Märgid +, -, =, >, <.

Õpilane:

# loeb ja kirjutab, järjestab ja võrdleb arve 0 –100;

1. paigutab naturaalarvude ritta sealt puuduvad arvud 100 piires;
2. teab ja kasutab mõisteid *võrra rohkem* ja *võrra vähem*;
3. loeb ja kirjutab järgarve.

Liitmine ja lahutamine 20 piires.

Liitmise ja lahutamise vaheline seos.

Täiskümnete liitmine ja lahutamine saja piires.

Õpilane:

1. liidab peast 20 piires; lahutab peast üleminekuta kümnest 20 piires;
2. omab esialgsed oskused lahutamiseks üleminekuga kümnest 20 piires;
3. nimetab üheliste ja kümneliste asukohta kahekohalises arvus;
4. liidab ja lahutab peast täiskümneid 100 piires

Lihtsaimad tähte sisaldavad võrdused.

Õpilane:

1. asendab proovimise teel lihtsaimasse võrdustesse seal puuduvat arvu oma arvutusoskuste piires.

**Lõiming:**

**IKT.** Arvuti kasutamise algoskused. Miksikese töökeskkonnaga tutvumine. Pranglimiseks vajalike võtete omandamine.

Naturaalarvu mõiste kujundatakse meid ümbritsevate objektide loendamisel.

**II. Mõõtmine ja tekstülesanded** (36 tundi)

Mõõtühikud: meeter, sentimeeter.

Õpilane:

1. kirjeldab pikkusühikuid meeter ja sentimeeter tuttavate suuruste kaudu, kasutab nende tähiseid m ja cm;
2. mõõdab joonlaua või mõõdulindiga vahemaad/eseme mõõtmeid meetrites või sentimeetrites;
3. teab seost 1 m = 100 cm.

Mõõtühikud: gramm, kilogramm

Õpilane:

1. kirjeldab massiühikuid gramm ja kilogramm tuttavate suuruste kaudu, kasutab nende tähiseid kg ja g.

Mõõtühikud: liiter

Õpilane:

1. kujutab ette mahuühikut liiter, kasutab selle tähist l.

Minut, tund, ööpäev, nädal, kuu, aasta;

Kella tundmine täis-, veerand-, pool- ja kolmveerandtundides.

Õpilane:

1. nimetab ajaühikuid minut, tund ööpäev, nädal, kuu ja aasta;
2. leiab tegevuse kestust tundides;
3. ütleb kellaaegu (ilma sõnu “veerand” ja “kolmveerand” kasutamata, näit. 18.15);
4. teab seoseid 1 tund = 60 minutit ja 1 ööpäev = 24 tundi;

Käibivad rahaühikud.

Õpilane:

1. nimetab Eestis käibivaid rahaühikuid, kasutab neid lihtsamates tehingutes;
2. teab seost 1 euro = 100 senti.

Tekstülesannete koostamise eelkursus: kahe antud hulga järgi jutukese koostamine hulkade ühendamise, ühendist ühe osa eemaldamise ja hulkade võrdlemise kohta.

Ühetehtelised tekstülesanded 20 piires liitmisele ja lahutamisele.

Õpilane:

1. koostab matemaatilisi jutukesi hulki ühendades, hulgast osa eraldades ja hulki võrreldes;
2. lahendab ühetehtelisi tekstülesandeid liit­misele ja lahutamisele 20 piires;
3. püstitab ise küsimusi osalise tekstiga ülesannetes;
4. hindab õpetaja abiga ülesande lahendamisel saadud tulemuse reaalsust.

**Lõiming:**

**Loodusõpetus. K**uud, aastaajad, aasta.

**Eesti keel. Õ**igekirja jälgimine tekstülesannete koostamisel ja lahendamisel. Õige keelekasutus lausete koostamisel. Mõistete selgitamisel: arv ja number.

**Inimese õpetus.** Aeg, aja planeerimine, oma tegevuse kavandamine. Rahvakalendri tähtpäevad. Raha. Taskuraha kulutamine, säästmine. Raha eest saab osta asju ja teenuseid ning et raha teenitakse tööga.

**III. Geomeetrilised kujundid** (hinnang ajale 12 tundi)

Punkt, sirglõik ja sirge.

Õpilane:

1. eristab sirget kõverjoonest, teab sirge osi punkt ja sirglõik;
2. joonestab ja mõõdab joonlaua abil sirglõiku;

Ruut, ristkülik ja kolmnurk; nende elemendid tipp, külg ja nurk. Ring.

Õpilane:

1. eristab ruutu, ristkülikut ja kolmnurka teistest kujunditest; näitab nende tippe, külgi ja nurki;
2. eristab ringe teistest kujunditest;

Kuup, risttahukas ja püramiid; nende tipud, servad ja tahud. Kera.

Õpilane:

1. eristab kuupi, risttahukat ja püramiidi teistest ruumilistest kujunditest; näitab maketil nende tippe, servi ja tahke;
2. eristab kera teistest ruumilistest kujunditest;

Esemete ja kujundite rühmitamine, asukoha ja suuruse kirjeldamine ning võrdlemine.

Õpilane:

1. rühmitab esemeid ja kujundeid ühiste tunnuste alusel;
2. võrdleb esemeid ja kujundeid asendi- ja suurustunnustel.

Geomeetrilised kujundid meie ümber.

Õpilane:

1. leiab ümbritsevast õpitud tasandilisi ja ruumilisi kujundeid;
2. määrab esemete arvu loendamise teel;
3. oskav võrrelda: hulkadevahelised seosed *(rohkem, vähem, võrdselt)*, esemete võrdlemine hulkade üksühese vastavuse seose ja loendamise abil, hulga ja tema osahulga võrdlemine.
4. võrdleb esemeid ja kujundeid asendi- ja suurustunnustel.

##### Lõiming:

**Tööõpetus.** Voltimine ruudu ja ristkülikukujulisest paberist. Joonlauaga mõõtmine. Meisterdamisel erinevate kujundite (ring) lõikamine.

Kolmnurga, ruudu, ristküliku jt mõisted kujundatakse vastavate reaalsuses esinevate objektide jälgimise teel.

**Loodusõpetus.** Elus- ja eluta looduse objektide rühmitamine. Looduslike ja tehismaterjalide/objektide rühmitamine.

*Püramiidi käsitlemisel tutvustatakse erisuguse põhjaga püramiide.*

*Ei vaadelda tetraeedrit.*

##### Kordamiseks 9 tundi